Vyhodnotenie medzirezortného pripomienkového konania k návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov 

	Medzirezortné pripomienkové konanie prebiehalo od 24. 8. 2004 do 14. 9. 2004.

	Návrh zákona bol predložený na medzirezortné pripomienkové konanie týmto subjektom: podpredseda vlády SR a minister spravodlivosti, podpredseda vlády SR a minister hospodárstva, podpredseda vlády SR pre európsku integráciu, ľudské práva a menšiny, Úrad vlády SR – sekcia Inštitút pre aproximáciu práva, Úrad vlády SR – odbor vládnej agendy, Úrad vlády SR – odbor boja proti korupcii, Úrad vlády SR – sekcia hospodárskej politiky, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Najvyšší kontrolný úrad SR, Generálna prokuratúra SR, Štatistický úrad SR, Národná banka Slovenska, Colné riaditeľstvo SR, Konfederácia odborových zväzov SR, Asociácia zamestnávateľských zväzov a združení, Slovenská obchodná a priemyselná komora, Úrad na ochranu osobných údajov, celkom 29 subjektom.

	Žiadne pripomienky neuplatnili: Úrad vlády SR – sekcia hospodárskej politiky, Ministerstvo hospodárstva SR, Ministerstvo kultúry SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo pôdohospodárstva SR,  Ministerstvo životného prostredia SR, Generálna prokuratúra SR, Úrad na ochranu osobných údajov, celkom 9 subjektov.

	Pripomienky nezaslali: podpredseda vlády SR a minister spravodlivosti, podpredseda vlády SR a minister hospodárstva, podpredseda vlády SR pre európsku integráciu, ľudské práva a menšiny, Úrad vlády SR – odbor vládnej agendy, Úrad vlády SR – odbor boja proti korupcii, Najvyšší kontrolný úrad SR, Asociácia zamestnávateľských zväzov a združení, Slovenská obchodná a priemyselná komora, celkom 8 subjektov.

	Zásadné pripomienky uplatnili: Ministerstvo práce, sociálnych vecí a rodiny SR, Ministerstvo vnútra SR, Ministerstvo obrany SR, Ministerstvo zahraničných vecí SR, Konfederácia odborových zväzov, celkom 5 subjektov. Celkom bolo uplatnených  14 – zásadných pripomienok.

Všetky zásadné pripomienky vzťahujúce sa na novelu boli akceptované a rozpory boli odstránené na rozporovom konaní, ktoré sa konalo dňa  17. 9. 2004.

 

Úrad vlády SR – sekcia Inštitút pre aproximáciu práva

Odporúča v § 5a ods. 1 druhej vete v súlade s čl. 2 ods. 1 smernice č. 1975/117/EHS o aproximácii zákonov členských štátov týkajúcich sa uplatňovania zásady rovnakej odmeny pre mužov a ženy (ďalej len „smernica“) slovo „a“ nahradiť slovom „alebo“.
Vyhodnotenie:
Akceptované – text upravený.

Odporúča v § 5a ods. 2 tretiu vetu uviesť v tomto znení:
„Colník nesmie byť v súvislosti s výkonom štátnej služby prenasledovaný ani inak postihovaný za to, že podá na iného colníka alebo nadriadeného sťažnosť, žalobu alebo návrh na začatie trestného stíhania, najmä mu nesmú byť uložené disciplinárne opatrenia.“. 
Vyhodnotenie:
Akceptované – text upravený.

Odporúča v súlade s čl. 6 smernice transponovať do § 5a zásadu rovnakej odmeny za rovnakú prácu a za prácu rovnakej hodnoty, doplniť v stĺpci 9 tabuľky zhody odkaz na § 6 ods. 1 písm. b) zákona č. 365/2004 Z. z..
Vyhodnotenie:
Akceptované – text v stĺpci doplnený. 

Odporúča v § 5a ods. 1 druhej vete vypustiť slová „národného alebo“ z dôvodu transponovania do zákona č. 365/2004 Z. z. o  rovnakom zaobchádzaní a o ochrane pred diskrimináciou (antidiskriminačný zákon).
Vyhodnotenie:
Akceptované – text vypustený.

Odporúča v stĺpci č. 7 v tabuľke zhody uviesť písmeno N.
Vyhodnotenie:
Akceptované – text upravený.

Odporúča v súlade s čl. 3a LPV SR do návrhu zákona doplniť transpozičný odkaz a transpozičnú prílohu v tomto znení:
„Týmto zákonom sa preberajú právne akty Európskych spoločenstiev a Európskej únie uvedené v prílohe č. ...“ a „Zoznam preberaných právnych aktov.“.
Vyhodnotenie: 
Akceptované – text upravený.

Ministerstvo práce, sociálnych vecí a rodiny SR

Odporúča v navrhovanom znení § 5 ods. 4 slová „Colného riaditeľstva Slovenskej republiky“ nahradiť slovami „colného riaditeľstva“ z dôvodu zavedenia legislatívnej skratky „colné riaditeľstvo“ v § 4 ods. 2.
Vyhodnotenie:
Akceptované – text  upravený.

Odporúča navrhované znenie § 12 ods. 2 písm. b) nahradiť novým znením § 12 ods. 2 písm. a) takto: „a) úplné stredné vzdelanie alebo úplné stredné odborné vzdelanie,2)“.
Vyhodnotenie:
Akceptované – text upravený.
Odporúča v § 12 ods. 2 písm. d) pri vysokoškolskom vzdelaní osobitne ustanoviť študijný program prvého stupňa, ktorým  je bakalársky študijný program a študijný program druhého stupňa, ktorým je magisterský študijný program, inžiniersky študijný program a doktorský študijný program.
Vyhodnotenie:
Akceptované – text upravený.

Odporúča obdobnú úpravu uplatniť aj v § 12 ods. 3.
Vyhodnotenie:
Akceptované – text upravený.

Odporúča poznámku pod čiarou k odkazu 3 uviesť v nasledujúcom znení:
„3) Zákon č. 131/2002 Z. z.“.
Vyhodnotenie:
Akceptované – text upravený.

Odporúča v bode 26 (§ 34 ods. 1 písm. g) vypustiť slovo „doterajšej“ ako nadbytočné.
Vyhodnotenie:
Akceptované – text upravený.

Odporúča v poznámke pod čiarou k odkazu 13 na konci pripojiť slová „v znení neskorších predpisov“.
Vyhodnotenie:
Akceptované – text upravený.

Žiada v § 44 ods. 7 vypustiť druhú vetu „Obmedzenie podľa odseku 6 sa nevzťahuje na colníka zaradeného do neplatenej zálohy podľa § 41.“. Nesúhlasí, aby počas zaradenia do neplatenej zálohy (§ 41) sa na colníka nevzťahovali príslušné obmedzenia, môže sa vytvárať korupčné prostredie. Zásadná pripomienka    
Vyhodnotenie:
Akceptované – text upravený.

Odporúča výnimku navrhovanú v § 60 ods. 2 riešiť v § 63 zákona. Ak by bola v zákone riešená výnimka, je nutné určiť hornú hranicu výnimky, tak ako je to ustanovené v § 87 ods. 5 Zákonníka práce u zamestnancov hasičskej jednotky. V zákone by mali byť taxatívne vymedzené činnosti  pri ktorých sa bude udeľovať výnimka – pojem „špecifické činnosti“ môže v praxi viesť k nejednoznačnému výkladu.
Vyhodnotenie:
Akceptované – text doplnený. 

Odporúča text (§ 75 ods. 4 písm. a) primerane upraviť vzhľadom na skutočnosť, že orgány územnej samosprávy nie sú štátnymi orgánmi.
Vyhodnotenie:
Akceptované – text upravený.

Odporúča upraviť § 78 ods. 1 zákona a poznámku pod čiarou k odkazu 18, pretože súčasná platná právna úprava nepozná pojem „peňažná pomoc v materstve“.
Vyhodnotenie:
Akceptované – text upravený.

Nad rámec novely žiada v § 79 ods. 1 vypustiť písmeno r) a § 95 (ďalší služobný plat) z dôvodu zosúladenia so zákonom č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Zásadná pripomienka  
Vyhodnotenie:
Akceptované – text vypustený.

Nesúhlasí, aby v § 81 ods. 3 sa za slovo „započítateľnej“ vložilo slovo „odbornej“. V § 81 sú zmätočne uplatňované pojmy „dĺžka započítanej odbornej praxe“ (§ 81 ods. 1), dĺžka odbornej praxe (§ 81 ods. 2), „doba započítateľnej praxe“ (§ 81 ods.3). Z vecného hľadiska nesúhlasí, aby sa do odbornej praxe započítaval aj čas  napr. starostlivosti o dieťa a pod. Z toho dôvodu žiada, aby sa tak, ako je ustanovené v § 81 ods. 2 pri percentuálnom podiele prídavku za výsluhu rokov colníka jednoznačne uplatňovať dĺžku odbornej praxe (bez započítavania ďalších časov). V prípade, ak je rozhodujúca pre určenie percentuálneho podielu započítaná prax (teda aj starostlivosť o dieťa a pod.) odporúča vypustiť z príslušných ustanovení slovo „odborná“. Zásadná pripomienka  
Vyhodnotenie:
Akceptované podľa záverov rozporového konania zo dňa 17. 9. 2004.

Odporúča slová „ďalšej materskej dovolenky“ nahradiť slovami „rodičovskej dovolenky“. Z ustanovenia nie je jasné, či zákonodarca do doby započítateľnej praxe rozhodnej na určenie percentuálneho podielu za výsluhu rokov colníkovi započíta dobu len podľa § 143 ods. l zákona alebo aj dobu podľa § 143 ods. 2 zákona, v zákone je to nutné uviesť.
Vyhodnotenie:
Akceptované – text upravený.

Odporúča v § 95a ods. 1 a v § 95a ods. 2 slovo „udeliť“ nahradiť slovom „poskytnúť“ – finančná odmena sa poskytuje, udeľuje sa pochvala, prípadne iné ocenenie.
Vyhodnotenie:
Akceptované – text upravený.

Odporúča v poznámke pod čiarou k odkazu 24 navrhovanú citáciu nahradiť citáciou: „§ 5 ods. 1 a 2 zákona č. 283/2002 Z. z.“.
Vyhodnotenie:
Akceptované – text upravený.

Odporúča v poznámke pod čiarou k odkazu 26 navrhovanú citáciu nahradiť citáciou: „§ 7 ods. 4  a 5 zákona č. 283/2002 Z. z.“.
Vyhodnotenie:
Akceptované – text upravený.

Odporúča v poznámke pod čiarou k odkazu 27 navrhovanú citáciu nahradiť citáciou: „§ 13 ods. 2 a ods. 4 písm. c) zákona č. 283/2002 Z. z.“.
Vyhodnotenie:
Akceptované – text upravený.

Odporúča v § 107 ods. 3 slová „hromadného dopravného prostriedku diaľkovej prepravy“ nahradiť slovami „pravidelnej verejnej dopravy“.
Vyhodnotenie:
Akceptované – text upravený.
Odporúča v návrhu zákona uviesť, či naturálne náležitosti a peňažný príspevok nepatria colníkovi za dobu len podľa § 143 ods. 1 zákona alebo aj za dobu podľa § 143 ods. 2 zákona, v zákone je to nutné uviesť.
Vyhodnotenie:
Akceptované – text upravený.

Žiada vypustiť navrhované znenie bodu 89 (§ 121 ods. 11) – zvyšuje finančné nároky, pričom v prípade, ak colník alebo colníčka neuplatnili nárok na nepeňažné plnenie, asi obnovu služobnej rovnošaty a jej súčasti nepotreboval (napríklad vzhľadom na charakter služby a pod.).   
Vyhodnotenie:
Akceptované – bod vypustený.

Žiada vypustiť bod 95 a zároveň žiada vypustiť v poznámke pod čiarou k odkazu 31 slová „zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov“. Zásadná pripomienka
Vyhodnotenie:
Akceptované – text upravený.

Žiada v nadpise § 143 za slovo „materská“ doplniť slovo „dovolenka“.
Vyhodnotenie:
Akceptované – text upravený.

Odporúča v navrhovanom bode 102 (§ 143 ods. 2) v prvej vete vypustiť slová „colníkovi alebo colníčke“, v druhej vete slová „Ak ide o dlhodobo ťažko zdravotne postihnuté dieťa vyžadujúce mimoriadnu starostlivosť alebo o dlhodobo ťažko zdravotne postihnuté dieťa vyžadujúce mimoriadnu starostlivosť osobitne náročnú....“ nahradiť slovami „Ak ide o dlhodobo nepriaznivý zdravotný stav dieťaťa vyžadujúci osobitnú starostlivosť....“ – zosúladenie so zákonom č. 280/2002 Z. z. o rodičovskom príspevku a zákonom č. 600/2003 Z. z. o prídavku na dieťa, podľa ktorých štát prispieva rodičovi na zabezpečenie osobnej starostlivosti a riadnej starostlivosti o dieťa do troch rokov veku dieťaťa alebo o dieťa s dlhodobo nepriaznivým zdravotným stavom do šiestich rokov veku dieťaťa. Pojem „dlhodobo nepriaznivý zdravotný stav dieťaťa“ vymedzuje zákon č. 600/2003 Z. z.
Vyhodnotenie:
Akceptované úpravou textu.

Odporúča v navrhovanom bode 103 uviesť, že v poznámke pod čiarou sa odkaz 33 nahrádza odkazom 16b.
Vyhodnotenie:
Neaktuálne – text vypustený.

Odporúča v § 144 ods. 2 poslednej vete slová „dlhodobo ťažko zdravotne postihnuté dieťa vyžadujúce mimoriadnu starostlivosť a  dlhodobo ťažko zdravotne postihnuté dieťa vyžadujúce mimoriadnu starostlivosť osobitne náročnú dosiahne sedem rokov veku“ nahradiť slovami „dlhodobo nepriaznivý zdravotný stav dieťaťa vyžadujúci osobitnú starostlivosť dosiahne šesť rokov veku“ - zosúladenie so zákonom č. 280/2002 Z. z. o rodičovskom príspevku a zákonom č. 600/2003 Z. z. o prídavku na dieťa, podľa ktorých štát prispieva rodičovi na zabezpečenie osobnej starostlivosti a riadnej starostlivosti o dieťa do troch rokov veku dieťaťa alebo o dieťa s dlhodobo nepriaznivým zdravotným stavom do šiestich rokov veku dieťaťa. Pojem „dlhodobo nepriaznivý zdravotný stav dieťaťa“ vymedzuje zákon č. 600/2003 Z. z. Dĺžka rodičovskej dovolenky pri dieťati s dlhodobo nepriaznivým zdravotným stavom vyžadujúcim osobitnú starostlivosť sa v § 143 ods. 2 zákona upravuje na šesť rokov veku dieťaťa.
Vyhodnotenie:
Akceptované – text upravený. 

Žiada v § 190 ods. 2 slovo „podporu“ nahradiť slovom „dávku“ a v poznámke pod čiarou ako odkaz 39 uviesť zákon č. 461/2003 Z. z. o sociálnom poistení v znení neskorších predpisov.
Vyhodnotenie:
Akceptované – text upravený.

Žiada vypustiť navrhovaný bod 129 a v poznámke pod čiarou k odkazu 44 žiada uviesť účinný právny predpis, keďže zákon č. 100/1988 Zb. bol zrušený zákonom č. 461/2003 Z. z., ktorý sa však nevzťahuje na sociálne zabezpečenie colníkov.
Vyhodnotenie:
Akceptované – text upravený.

Nesúhlasí s navrhnutým spôsobom riešenia poistenia v nezamestnanosti osôb patriacich do osobitných systémov sociálneho zabezpečenia (navrhovaný bod 127). Uvedené považuje za nesystémový krok, ktorý nie je v súlade so zásadami vyjadrenými v zákone č. 461/2003 Z. z. o sociálnom poistení, podľa ktorého sú predmetné okruhy osôb vyňaté spod pôsobnosti zákona. Systémovým riešením vo vzťahu k silovým rezortom by bolo zavedenie tzv.  univerzality do sociálneho poistenia.
Zároveň upozorňuje na skutočnosť, že zákon č. 387/1996 Z. z. o zamestnanosti v znení zákona č. 70/1997 Z. z. bol zrušený a v súčasnosti je účinný zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zásadná pripomienka
Vyhodnotenie:
Akceptované – text vypustený.

Žiada upraviť znenie § 265 zákona, pretože súčasná platná právna úprava nepozná pojem „peňažná pomoc v materstve“. Zároveň žiada v písmene b) slová „ďalšia materská dovolenka“ nahradiť slovami „rodičovská dovolenka“.
Vyhodnotenie:
Neaktuálne – text vypustený.

Ministerstvo spravodlivosti SR

Odporúča vypustiť navrhovaný bod 45, keďže poznámka pod čiarou k odkazu 15 je v poriadku v súčasnom znení.
Vyhodnotenie:
Akceptované – bod vypustený.  

Odporúča vypustiť navrhovaný bod 46, keďže § 56 okrem ustanovení o doručovaní obsahuje aj ďalšie skutočnosti, ako je napríklad spôsob doručenia a hlavne skutočnosť, že rozhodnutie o disciplinárnom opatrení sa môže oznámiť len pred colníkom s rovnakou alebo vyššou funkciou.
Vyhodnotenie:
Čiastočne akceptované úpravou textu.
Odporúča v dôsledku formulačnej nejasnosti § 75 ods. 4 písm. a) uviesť v tomto znení: “a) pri predvolaní na konanie na súde, inom štátnom orgáne alebo orgáne územnej samosprávy okrem činnosti súdneho znalca a tlmočníka,“.
Vyhodnotenie:
Akceptované – text upravený.

Podľa ustanovení § 67 ods. 1 Trestného poriadku možno do väzby vziať len obvineného, t. j. osobu, voči ktorej bolo vyšetrovateľom vznesené obvinenie, teda voči osobe, proti ktorej bolo začaté trestné stíhanie. Podľa ustanovení § 42 zákona č. 200/1998 Z. z. o štátnej službe colníkov v platnom znení, je začatie trestného stíhania voči colníkovi dôvodom pre dočasné pozbavenie funkcie colníka. Javí sa nám preto ako nesprávne, aby colník, ktorý bol vzatý do väzby, aj keď nemá pozastavený výkon funkcie, mohol žiadať o služobné voľno bez nároku na služobný plat. Ministerstvo financií by malo zvážiť možnosť novelizácie § 42, na základe ktorej by trestné stíhanie colníka v súvislosti s výkonom jeho funkcie alebo vzatie colníka do väzby ex lege spôsobilo ako následok jeho dočasné pozbavenie funkcie.
Vyhodnotenie:
Neakceptované – v súlade s požiadavkou právnej istoty je žiaduce explicitné vyjadrenie tohto dôvodu služobného voľna bez nároku na služobný plat. 

Odporúča vypustiť navrhovaný bod 93 pre nadbytočnosť. 
Vyhodnotenie:
Akceptované – bod vypustený.

Zákonník práce v § 162 ods. 2 kladie pri určení dĺžky rodičovskej dovolenky do popredia dohodu medzi zamestnancom a zamestnávateľom, pričom len určuje maximálnu dĺžku jej trvania, a to podľa veku dieťaťa a jeho zdravotného stavu. Zákonník práce len dispozitívne stanovuje minimálnu dĺžku trvania rodičovskej dovolenky v dĺžke trvania jedného mesiaca. Z toho dôvodu navrhujeme zmenu znenia § 143 ods. 2 poslednej vety: „Táto dovolenka sa poskytuje v rozsahu, o ktorý colník alebo colníčka žiada, spravidla vždy však najmenej na jeden mesiac.“.
Vyhodnotenie:
Akceptované – text upravený. 

Odporúča § 144 ods. 2 poslednú vetu (dĺžka rodičovskej dovolenky v prípade dlhodobo ťažko zdravotne postihnutého dieťaťa, ktoré si vyžaduje mimoriadnu starostlivosť a v prípade dlhodobo ťažko zdravotne postihnutého dieťaťa vyžadujúceho mimoriadnu starostlivosť osobitne náročnú, siaha až do siedmeho roku veku dieťaťa) zosúladiť so Zákonníkom práce.
Vyhodnotenie:
Akceptované – text upravený.

Služobný pomer colníka vzniká ako dvojstranný právny vzťah medzi colníkom a štátom. Z tohoto pomeru nemôžu vzniknúť žiadne hmotnoprávne povinnosti pre pozostalých po colníkovi. Ak aj nejaké povinnosti pre pozostalých vzniknú, ide len o zodpovednosť za dlhy poručiteľa v rámci dedičského konania. Z toho dôvodu navrhujeme vypustiť slová „alebo povinnostiach“ z návrhu.
Vyhodnotenie:
Neakceptované – navrhované znenie predvída možné hmotnoprávne situácie.

Ministerstvo vnútra SR

Odporúča upraviť navrhované znenie § 44 ods. 6. (pojem  „sprostredkovanie  obchodného styku so štátom, obcou alebo vyšším územným celkom“ je podnikateľskou činnosťou, ktorá sa vykonáva sústavne a za podmienok uvedených v osobitnom predpise – v živnostenskom zákone).
Vyhodnotenie:
Neakceptované – text upravený podľa zásadnej pripomienky MPSVaR SR. 

Odporúča v navrhovanom znení § 44 ods. 7 tretej vete slová „štátny zamestnanec“ nahradiť slovom „colník“.
Vyhodnotenie:
Akceptované – text upravený.

Odporúča v navrhovanom znení § 44a ods. 3 písm. f) za slová „50 000 Sk“ doplniť slová „za kalendárny rok“. 
Vyhodnotenie:
Akceptované – text upravený.

Odporúča navrhované znenie bodu 45 upraviť v súlade s platnými legislatívnymi pravidlami. 
Vyhodnotenie:
Bezpredmetné – bod vypustený.

Odporúča vzhľadom na navrhované vypustenie § 56 zvážiť aj úpravu ďalších súvisiacich ustanovení (§ 230 ods. 1, § 254 ods. 1), resp. vypustiť § 254 ods. 2.
Vyhodnotenie:
Neakceptované – rozsah úpravy dotknutých právnych vzťahov je adekvátny.   

Odporúča v navrhovanom znení § 67 písm. b) „ošetrovné“ vložiť do samostatného písmena napr. „ošetrovania člena rodiny podľa osobitného predpisuxx)“.
Vyhodnotenie:
Akceptované – text upravený.

Žiada v navrhovanom znení § 75 ods. 4 písm. a) pojem „štátny orgán územnej samosprávy“ nahradiť iným vhodným a správnym pojmom. Zásadná pripomienka
Vyhodnotenie:
Akceptované – text upravený.

Odporúča navrhované znenie § 76 ods. 2 písm. a) zosúladiť s § 122 ods. 6. 
Vyhodnotenie:
Neakceptované – uvedené vyplýva z § 122. 

Odporúča nevkladať do § 78 ods. 2 nové písmeno d).
Vyhodnotenie:
Neakceptované – v súlade s požiadavkou právnej istoty je žiaduce explicitné vyjadrenie tohto dôvodu služobného voľna bez nároku na služobný plat. 

Odporúča preformulovať osobitnú časť dôvodovej správy k § 79 ods. 1 písm. s).
Vyhodnotenie:
Akceptované – text upravený.  
Odporúča za navrhovaný bod 73 vložiť nový bod 74 v tomto znení: „V § 95 ods. 1 sa za slová „ v príslušnom polroku“ vkladá slovo „nepretržite“.“.
Vyhodnotenie:
Neaktuálne – text vypustený.

Odporúča v § 95a ods. 2 slovo „po“ nahradiť slovom „pri“.
Vyhodnotenie:
Akceptované – text upravený.

Odporúča upraviť osobitnú časť dôvodovej správy k § 96.
Vyhodnotenie:
Akceptované. – text upravený.

Odporúčame upraviť osobitnú časť dôvodovej správy k § 101a. 
Vyhodnotenie:
Akceptované – text upravený.

Odporúča v navrhovanom znení § 122 ods. 2 vypustiť určenie príslušnej časti služobného platu pri 38 hodinovom základnom čase služby v týždni. 
Vyhodnotenie:
Neakceptované – vložené nové § 59 a 60.

Žiada zosúladiť § 143 ods. 2 návrhu zákona s § 144 ods. 2 návrhu zákona. 
Vyhodnotenie:
Akceptované – ustanovenia zosúladené.

Odporúča v navrhovanom znení bodu 125 v poznámke pod čiarou k odkazu 39 namiesto vymenovania všetkých zákonov, ktoré menili a dopĺňali zákon č. 5/2004 Z. z. uviesť slová „v znení neskorších predpisov“. 
Vyhodnotenie:
Neaktuálne  – upravené podľa pripomienky MPSVaR SR.     

Odporúča poznámku pod čiarou k odkazu 42b zosúladiť s platnými zákonmi a upraviť ju podľa platných legislatívnych pravidiel vlády. 
Vyhodnotenie:
Neaktuálne – bod vypustený.

V doplnení zákona č. 461/2003 Z. z. o sociálnom poistení nestačí v navrhovanom  znení odseku 4 uviesť ustanovenia §104 až 108 vzhľadom na to, že na poistenie v nezamestnanosti sa vzťahuje rad ďalších ustanovení citovaného zákona (napr. stanovenie percenta sadzby poistného, určenie vymeriavacieho základu, spôsob platenia poistného, vznik, prerušenie a zánik poistenia v nezamestnanosti, konanie vo veciach poistenia v nezamestnanosti atď.). 
Vyhodnotenie:
Neaktuálne – článok II vypustený.
                                                                                  
V zákone č. 461/2003 Z. z. v § 104 žiada doplniť nový odsek, vrátane poznámky pod čiarou, ktorý znie: 
„Nárok na dávku v nezamestnanosti má aj príslušník Policajného zboru,  Slovenskej informačnej služby, Zboru väzenskej a justičnej stráže Slovenskej republiky, Železničnej polície, Národného bezpečnostného úradu, colník a profesionálny vojak, ktorý v posledných štyroch rokoch pred zaradením do evidencie nezamestnaných občanov nebol najmenej tri roky poistený v nezamestnanosti z dôvodu zaradenia do stálej štátnej služby  alebo dočasnej štátnej služby  alebo do služobného pomeru profesionálneho vojaka a  podľa osobitných predpisovxx) do 30.4.2004 neplatili príspevok na poistenie v nezamestnanosti.“ 
Poznámka pod čiarou znie: 
„xx) Napríklad § 224 ods. 2 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície v znení neskorších predpisov, § 57 písm. j) zákona č. 380/1997 Z. z. o peňažných náležitostiach vojakov v znení neskorších predpisov.“ Zásadná pripomienka
Vyhodnotenie:
Neaktuálne – čl. II vypustený.

Ministerstvo obrany SR

Žiada v navrhovanom bode 13 - § 14 ods. 5  písm. a) zdôvodniť spracúvanie rodného čísla  na   účely zistenia či občan spĺňa  podmienky prijatia do služobného pomeru, alebo vypustiť text „ a rodné číslo“ a pre účely spracúvania údajov o rodnom čísle colníka doplniť nový odsek, ktorý by uvádzal aké osobné údaje je služobný úrad oprávnený spracúvať počas služobného pomeru colníka.
Vyhodnotenie:
Neakceptované – údaj sa nachádza aj na doklade preukazujúcom bezúhonnosť.  

Žiada v § 42 ods. 4 vypustiť slová „vrátane doplatenia ďalšieho služobného platu“ (v prvej vete) a slová „ďalší služobný plat“ (v druhej vete). Zásadná pripomienka
Vyhodnotenie:
Akceptované – text upravený.

Žiada vypustiť celý navrhovaný bod 62 – zmenu v § 81 ods. 3. Zásadná pripomienka
Vyhodnotenie:
Akceptované čiastočne – text upravený podľa pripomienky MPSVaR SR. 

Žiada vypustiť celý navrhovaný bod 81. Zásadná pripomienka
Vyhodnotenie:
Akceptované – bod vypustený.
 
Ministerstvo dopravy, pôšt a telekomunikácií SR

Odporúča v navrhovanom znení bodu 9 text vkladaného písmena b) uviesť takto: „b) úplného stredného odborného  vzdelania, ak úspešne vykonal maturitnú skúšku na strednej odbornej škole alebo strednom odbornom učilišti“.
Vyhodnotenie:
Čiastočne akceptované – text upravený podľa pripomienky MPSVaR SR. 

Odporúča v navrhovanom znení bodu 22 za slovo „ako“ vložiť slovo „písmená“.
Vyhodnotenie:
Akceptované – text upravený.

Odporúča v navrhovanom znení bodu 28 vypustiť slová „to neplatí pre colníkov zaradených do zálohy pre prechodne nezaradených colníkov podľa § 40 ods. 1 písm. c)“ z dôvodu dlhodobej straty spôsobilosti colníka vykonávať funkciu a splnenia podmienky nároku na výsluhový dôchodok.
Vyhodnotenie:
Neakceptované – ustanovenie je potrebné z hľadiska udržania si kvalifikovaných pracovníkov. 

Odporúča v navrhovanom znení bodu 48 upraviť nesprávne číslovanie.
Vyhodnotenie:
Akceptované – číslovanie opravené.

Odporúča v navrhovanom bode 53 (§ 76 ods. 1 písm. e) štvrtý bod) slovo „uvedeným“ bližšie konkretizovať.
Vyhodnotenie:
Neakceptované – osoby sú konkretizované v bodoch 1 až 3. 

Odporúča v navrhovanom bode 64 (§ 81 ods. 3) vypustiť písmeno e) z dôvodu, že pri materskej dovolenke, ďalšej materskej dovolenke a rodičovskej dovolenke colník nezískava odbornú prax.
Vyhodnotenie:
Neakceptované – zosúladenie znenia odseku 3 s odsekom 1. 

Odporúča v navrhovanom bode 66 slovo „čiarok“ nahradiť slovom „čiarou“.
Vyhodnotenie:
Akceptované – text upravený.

Odporúča znenie navrhovaných bodov 70 a 73 a 80 a 81 zlúčiť do jedného bodu. 
Vyhodnotenie:
Neakceptované -  úprava je v súlade s legislatívnymi pravidlami. 

Odporúča v navrhovanom bode 76 (§ 95a  ods. 2) slová „po dosiahnutí 50 rokov veku“ nahradiť slovami „pri dosiahnutí životného jubilea 50 rokov veku“.
Vyhodnotenie:
Akceptované čiastočne  - text upravený podľa pripomienky MPSVaR SR. 

Odporúča v navrhovanom bode 117 (§ 183 ods. 1 písm. i) za slovami „podľa § 40 ods. 5“ a „podľa § 40 ods.1 písm. c)“ vypustiť slovo „zákona“.
Vyhodnotenie:
Akceptované – text upravený.  

Odporúča v navrhovanom bode 125 slová „v znení zákona č. 191/2004 Z. z.“ nahradiť slovami „v znení neskorších predpisov“.
Vyhodnotenie:
Akceptované – text upravený.

Odporúča v navrhovanom bode 127 upraviť poznámku pod čiarou k odkazu 42b z dôvodu, že predmetný zákon je  zrušený zákonom č. 5/2004 Z. z.  o službách zamestnanosti a o zmene a doplnení niektorých zákonov v znení neskorších predpisov  a poistné je upravené v zákone č. 461/2003 Z. z. o sociálnom poistení v znení neskorších predpisov.
Vyhodnotenie:
Neaktuálne – bod vypustený.
Odporúča v navrhovaných bodoch 137 a 139 doplniť označenie paragrafu.
Vyhodnotenie:
Akceptované – text upravený.

Odporúča v navrhovanom znení čl. II v úvodnej vete v  druhom  riadku za druhou skratkou „Z. z.“ spojku „a“ nahradiť čiarkou a za slová „zákona č. 186/2004 Z. z.“ vložiť čiarku a slová „zákona č. 365/2004 Z. z., zákona č. 391/2004 Z. z. a zákona č. 439/2004 Z. z.“.
Vyhodnotenie:
Neaktuálne – čl. II vypustený.

Konfederácia odborových zväzov SR

V § 14 ods. 5  navrhuje vypustiť písmeno n), nakoľko  zistiť závislosť od požívania alkoholických nápojov a iných návykových látok je takmer nemožné.
Vyhodnotenie: 
Neakceptované – ide o skúmanie spoľahlivosti občana na funkciu colníka.  

Žiada ponechať pôvodné znenie, t. j. podmienku, že  chorobu alebo úraz si colník spôsobil úmyselne alebo pod vplyvom alkoholu alebo iných návykových látok. Zásadná pripomienka
Vyhodnotenie: 
Upustené od pripomienky na rozporovom konaní dňa 17. 9. 2004.

V § 44a  ods. 3 žiada preformulovať písm. f) vychádzajúc z ustanovenia § 59 ods. 1 zákona č. 312/2001 Z. z. o štátnej službe v znení neskorších prepisov a vzhľadom na obmedzenia v § 44 ods. 6 zákona o štátnej službe colníkov: 
„ f/ údaj o príjme z vykonávania činností  uvedených v § 44 ods. 7, ak tento príjem presahuje 50 000 Sk.“
Vyhodnotenie: 
Akceptované – text upravený.

V § 183 ods. 1 trvá na zachovaní formulácie  „môže byť prepustený“ z dôvodu ponechania špecialistov a odborníkov, ktorí môžu byť nahradení až po vychovaní ich nástupcov, aby nedošlo k sťaženiu činnosti na ich úseku. Zásadná pripomienka
Vyhodnotenie: 
Akceptované – text upravený.

Trvá na zachovaní pôvodného znenia prvej vety § 183 ods. 2. Podľa dôvodovej správy je návrh zmeny v záujme zabezpečenia sociálnej istoty colníka. Je nelogické hovoriť o sociálnej istote, ak colník po odslúžení 15 rokov bude prepustený zo stálej štátnej služby. Okrem toho, u takéhoto colníka je predpoklad vyšších odborných znalostí nadobudnutých praxou, čím colná správa môže prichádzať o fundovaných zamestnancov. Zásadná  pripomienka
Vyhodnotenie: 
Upustené od pripomienky na rozporovom konaní dňa  17. 9. 2004.

Štatistický úrad SR

Odporúča v bode 22 slovo „vkladá“ nahradiť slovom „dopĺňa“.
Vyhodnotenie:
Neakceptované, úvodná veta k predmetnému bodu je v súlade s Legislatívnymi pravidlami vlády SR.
Odporúča v bode 90 slovo „vkladajú“ nahradiť slovom „dopĺňajú“.
Vyhodnotenie:
Neakceptované, úvodná veta k predmetnému bodu je v súlade s Legislatívnymi pravidlami vlády SR.

Ministerstvo zahraničných vecí SR

V § 12 ods. 2 písm. a) nad slovo „vzdelanie“ odporúča vložiť odkaz na príslušný právny predpis (t. j. odkaz č. 2).
Vyhodnotenie: 
Akceptované – text upravený.

V § 14 ods. 5  písm. k) odporúčame vypustiť slovo „vojenskej“ .
Vyhodnotenie: 
Akceptované – text upravený.

V § 20 ods. 4 písm. e)  v poznámke pod čiarou odporúča doplniť „v znení neskorších predpisov“.
Vyhodnotenie: 
Neaktuálne – poznámka pod čiarou vypustená.

V § 40 ods. 5  odporúča za slovom „podľa“ vypustiť slová „§ 40“.
Vyhodnotenie: 
Akceptované – text upravený.

V poznámke pod čiarou odporúča doplniť „v znení zákona č. 467/2003 Z. z.
Vyhodnotenie: 
Neakceptované –  nejde o novelu zákona.

V  § 121 ods. 11 v písm. b) odporúčame za slovo „dovolenku“ vložiť slová „alebo „rodičovskú dovolenku“.
Vyhodnotenie: 
Neaktuálne – bod vypustený.

Žiada doplniť do zákona č. 461/2003 Z. z. nové znenie § 138 ods. 3. Zásadná pripomienka
Vyhodnotenie: 
Neaktuálne – čl. II vypustený. 

Colné riaditeľstvo SR

Nad rámec novely žiada v platnom zákone vypustiť ďalší služobný plat a v tejto súvislosti upraviť výšku funkčného platu pre jednotlivé platové triedy.
Vyhodnotenie:
Akceptované úpravou textu.

Národná banka Slovenska

V § 14 ods. 5 v písm. l) odporúča vypustiť slovo „všetky“ z dôvodu nadbytočnosti. 
Vyhodnotenie: 
Akceptované – text upravený.
V § 44 ods. 7 žiada v zmysle zákona č. 382/2004 Z. z. o znalcoch, tlmočníkoch a prekladateľoch v poslednej vete za slovo „tlmočníka“ vložiť slová „alebo prekladateľa“. 
Vyhodnotenie: 
Akceptované – text upravený.

V poznámke pod čiarou k odkazu 15 za slovo „zákona“ vložiť slová „Národnej rady Slovenskej republiky“.
Vyhodnotenie: 
Neaktuálne – bod vypustený.

V § 60 ods. 2 slovo „interným“ žiada nahradiť slovo „vnútorným“ 
Vyhodnotenie: 
Akceptované – text upravený.

Ministerstvo školstva SR

Odporúča navrhované znenie § 95a upraviť podľa a v členení znenia § 94 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
Vyhodnotenie:
Akceptované – text upravený.

Odporúča v úvodnej vete čl. II doplniť zákony č. 365/2004 Z. z., č. 391/2004 Z. z. a č. 439/2004 Z. z.
Vyhodnotenie:
Neaktuálne – čl. II vypustený.